Buchenbach

Buechebach isch e Gmei im Südschwarzwald im Landchreis Brisgau-Hochschwarzwald (Bade-Württeberg, Dytschland) Geographi D'Gmei befindet sich im Naturpark Südschwarzwald öppe 12 km (Luftlinie) östlich vu Friburg im Brisgau. Dert breitet sie sich am undere Ende vum Hölledal, wo vum Rotbach durflosse wird, un im Dal vum Wagesteibach us. Numme eweng westlich vu Buechebach vereinige sich die beide Gebirgsbäch zue dr Dreisam, wodur es am obere Afang vum Dreisamdal lit. Gschichte Buechebach ische erstmols 1350 urchundlich erwähnt. Sit em 16. Jahrhundert het s'Dorf dr Friherre vu Sickinge ghört. 1803 isch dr Ort an Bade gfalle un ghört hüt zue Bade-Württeberg. Igmeindige 1837 Wisneck 1971 Falkesteig 1973 Wagesteig 1975 Underibedal 1980 Himmelrich Ortsdeiler Falkesteig Am Afang vum 12. Johrhundert isch vu dr Herre vu Falkestei die nammensgäbbend Burg Falkestei erbaut worre, wo 1388 vu Bürger vu dr Stadt Friburg im Brisgau zerstört worre isch. Im 17. Johrhundert got s'Gebiit in dr Besitz vu dr Herre vu Pfirt iber un chummt später zue Bade. E Versuech vu ere Vereinigig mit Buechebach scho im 19. Johrhundert schiteret. Himmelriich Himmelrrich mit em Bahnhof an dr Hölledalbahn isch um 1980 vu Chilchzarte an Buechebach chumme. Underibedal Underibedal wird um ebba 1120 gründet un understot dr Zähringer. Später wird es mit Stäge zu ere Gmei vereinigt. 1827 wird dr Ort aber wiider selbständig. Noochdem Underibedal 1806 an Bade fallt, wird es im Amtsbezirk Friburg zuegordnet. Wagesteig Wagesteig wird erstmols 1125 urchundlich erwähnt, als es zum Chloster Maria-Zell uf em Schwrzwald ghört. Nooch dr Säkularisierig dur dr Riichsdeputationshauptschluss chummt es zue Bade un dert 1819 zum Amtsbezirk Friburg. Wisneck Wisneck isch dr äldist Deil vu Buechebach. Die dert gläge Burg isch erstmols 1079 urchundlich erwähnt worre. Si isch im Bsitz vu dr Grafe vu Haigerloch-Wisneck gsi. 1118 het Bruno vu Haigerloch-Wisneck s'Chloster St. Märge gründet, bevor s'Gschlächt um 1170 usgstorbe isch. Dr Besitz isch an e Linie vu dr Zollere gfalle, wo sich ab dert als Grafe vu Hoheberg bezeichnet hän un ihn 1293 wiider verchauft hän. 1577 isch si an d'Friherre vu Sickinge-Hoheburg ibergange. Um die Burg, wo 1121 vu dr konkurrierende Zähringer un 1646 vu dr Franzose im Drissigjährige Chrieg zerstört worre isch, het sich e chleine Ort entwicklet, wo 1837 nooch Buechebach igmeindet worre isch. Noochdem dr Ort staatsrächtlich an Bade gfalle isch, het Wilhelm Friherr vu Sickinge au die private Rächt am Ort an dr badische Staat verchauft. D'Sidlig wird hüt nimmi als eigeständiger Ortsdeil gfüehrt, sundern zellt zum Hauptort Buechebach. Politik Burgemeischter Dr Kaiser Ralf isch sit 2020 Burgemeischter vu Buechebach. Bi dr Wahl am 2. Februar 2020 het er gli im erschte Wahlgang mit 75,2% vu dr Stimme gwunne. Si Vorgänger, dr Reinhard Harald, isch numme uf 14,3% ku. Es usserdem noch zwä witteri Kandidate gä. D'Wahlbeteiligung isch bi 74,0 % gläge. Wahle Ergebnis vo dr Landdagswahle sit 2006: 1 2006: WASG, sit 2011: Die Linke Wappe Iberem grüene Driberg gspalte; vorne in Silber(Wiiss) e grüeni Bueche uf em vordere Hüegel vum Driberg, hinde in Rot e silberne (wisse) Wellebalke. Flagge: Grüen-Wiss (Grüen-Silber) Persönlichkeite Oskar Saier, uf d Wält cho am 12.08.1932 z Wagesteig, vu 1978-2002 Erzbischof vu dr Diözese Friburg un Metropolit vu dr katholische Chilcheprovinz Friburg. Fueßnote Weblink Gmei: http://www.buchenbach.de/ Buechebach fer Ehreamtler, Erholigssuechendi un Gschäftslüt http://freiburg-dreisamtal.de/buchenbach.htm Ferie uf em Burehof in Wagesteig bi Buechebach DRK Isatzeiheit 3 Friburg Land Studienhaus Wiesneck - Institut fer politischi Bildig, Bade-Württeberg i.V.